Държавен вестник, бр. 24, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  24
2. мотиви защо изменението попада в обх­
вата, посочен в чл. 106и, ал. 5;
3. описание на всяко едно от поисканите 
изменения и причините за тях;
4. консолидиран единен документ съгласно 
извършените изменения;
5. консолидирана спецификация на продук­
та съгласно извършените изменения;
6. име и адрес за кореспонденция на ис­
кателя;
7. друга документация, когато е необходимо.
(2) За всяко искане се проверява дали 
представлява стандартно изменение, дали е 
платена дължимата държавна такса и дали са 
изпълнени изискванията на чл. 6 от Регламент 
(ЕС) 2023/2411 и на ал. 1. Когато се констати­
рат нередовности, на искателя се предоставя 
едномесечен срок за отстраняването им.
(3) Когато в срока по ал. 2 нередовностите 
не бъдат отстранени, се взема решение по 
чл. 106а, ал. 7, т. 8.
(4) Ако искането за стандартно изменение 
на продукта не е подадено от заявителя, от 
чието име е регистрирано географското ука­
зание, същото му се изпраща и се предоставя 
едномесечен срок за становище или за про­
мяна на други елементи от спецификацията 
на продукта.
(5) Когато не са налице нередовностите 
по ал. 2 или същите са отстранени, се взема 
решение по чл. 106а, ал. 7, т. 7.
(6) Решението по ал. 5 заедно с изменената 
спецификация на продукта и изменения консо­
лидиран единен документ, ако е приложимо, 
се публикуват съгласно чл. 106а, ал. 8.
(7) Всяко одобрено стандартно изменение 
на спецификацията на продукта се съобщава 
на Службата на Европейския съюз за инте­
лектуална собственост.
Временно изменение на спецификацията 
на продукта
Чл. 106м. (1) Искането за временно измене­
ние на спецификацията на продукта съдържа:
1. защитеното географско указание, за 
което се отнася изменението;
2. описание на поисканото временно изме­
нение заедно с причините, които го налагат;
3. консолидиран единен документ съгласно 
извършените изменения;
4. консолидирана спецификация на продук­
та съгласно извършените изменения;
5. решение на компетентния държавен 
орган, с което се признава за настъпило 
природно бедствие или неблагоприятни ме­
теорологични условия, или предизвикано от 
човека бедствие, като война, заплаха от война 
или терористично нападение, или налагане 
на задължителни санитарни или фитосани­
тарни мерки;
6. име и адрес за кореспонденция на ис­
кателя;
7. друга документация, когато е необходимо.
(2) В едномесечен срок от постъпване на 
искането се проверява дали представлява вре­
менно изменение, дали е платена дължимата 
държавна такса и дали са изпълнени изисква­
нията на чл. 6 от Регламент (ЕС) 2023/2411 и 
на ал. 1. Когато се констатират нередовности, 
на искателя се предоставя едномесечен срок 
за отстраняването им.
(3) Когато в срока по ал. 2 нередовностите 
не бъдат отстранени, се взема решение по 
чл. 106а, ал. 7, т. 10.
(4) Когато не са налице нередовностите 
по ал. 2 или същите са отстранени, се взема 
решение по чл. 106а, ал. 7, т. 9.
(5) Решенията по ал. 4 заедно с временно 
изменената спецификация на продукта и из­
менения консолидиран единен документ се 
публикуват съгласно чл. 106а, ал. 8.
(6) Всяко одобрено временно изменение на 
спецификацията на продукта се съобщава на 
Службата на Европейския съюз за интелек­
туална собственост.
(7) Временното изменение на спецификаци­
ята на продукта има действие на територията 
на Република България след влизането в сила 
на решението по ал. 4.
(8) Когато обстоятелствата, посочени в 
чл. 106и, ал. 6, са налице и след изтичането на 
срока, определен в решението по ал. 4, срокът 
на временното изменение на спецификацията 
на продукта може да бъде продължен. В този 
случай се прилагат правилата на ал. 1 – 7.
Раздел IV
Заличаване на регистрацията
Подаване на искане за заличаване
Чл. 106н. (1) Регистрацията на географско 
указание за занаятчийски и промишлени 
продукти с действие на територията на Евро­
пейския съюз се заличава при наличието на 
основанията, предвидени в чл. 32, параграф 
1 и 2 от Регламент (ЕС) 2023/2411.
(2) Искането по ал. 1 може да се подаде 
от всяко лице, което има правен интерес и 
е с постоянен адрес или със седалище на 
територията на Република България.
(3) Искане за заличаване може да бъде 
подадено и:
1. от заявителя, от чието име е регистри­
рано географското указание за занаятчийски 
и промишлени продукти с действие на тери­
торията на Европейския съюз;
2. от държавен орган в Република България.
(4) Исканията за заличаване на регистра­
цията на географско указание за занаятчий­
ски и промишлени продукти с действие на 
територията на Европейския съюз се подават 
в Патентното ведомство на място, по пощата 
или по електронен път съгласно чл. 3а, ал. 1.
(5) Когато искането за заличаване е по­
дадено на основание чл. 32, параграф 1 от 
Регламент (ЕС) 2023/2411 и това основание